stanford-oval/wikipedia huggingface dataset:
Rudolf I Habsburgilainen
Keisari

Rudolf pyrki voimakkaasti uudistamaan maanrauhaa (Landsfride) ja yleistä järjestystä. Kiellettyään kolmilla perättäisillä valtiopäivillä kiistat ja rosvoamisen hän matkusteli itse kaikkialla valtakunnassaan sovittaen hyvällä tai kukistaen asevoimalla kaikkia riitoja ja rangaisten ankarasti väkivallan tekijöitä. Yksistään Thüringenissä hän hävitti kymmeniä rosvolinnoja ja hirtätti ritarit, jotka olivat ryöstelleet matkustavaisia. Erfurtissa hän mestautti yhtaikaa miltei sata aatelista rosvoa.
Rudolf taisteli Ranskan ekspansiopolitiikkaa vastaan ​​länsirajallaan, avioitumalla toisen kerran vuonna 1289 Burgundin herttua Hugues IV:n tyttären Isabellan kanssa ja pakottamalla Otto IV:n, Franche-Comtén paladiinikreivin osoittamaan kunnioitusta. Ranskan vaikutus paavin hovissa kuitenkin esti paavia kruunaamasta Rudolfia Pyhän saksalais-roomalaisen keisarikunnan keisariksi.
Vuonna 1274 hän vahvisti monarkian oikeuden verottaa kaupunkeja. Hän ei kuitenkaan onnistunut pyrkimyksissään vuosina 1287–1291 varmistamaan vanhemman poikansa Albertin valintaa Saksan kuninkaaksi tai roomalaisten kuninkaaksi. Saksalaiset vaaliruhtinaat olivat päättäneet, että kruunusta ei tulisi Habsburg-suvun perintöomaisuutta, ja näin ollen valitsijoiden toimintavapaus säilyi ennallaan Rudolfin kuollessa.
Rudolf tarinoissa

Vaatetuksessaan ja elintavoissaan Rudolf suosi yksinkertaisutta, mutta luonteeltaan hän oli leikillinen ja lempeä ihminen. Kerrotaan, että eräänä päivänä, kun hän piti hovileiriä Mainzin edustalla, hän tuli tavallisessa harmaassa asussa kaupunkiin. Koska aamu oli kylmä ja hänen käsiään paleli, hän astui leivintupaan, jonka uunista näki tulen loimottavan. Leipurin vaimo, luullen häntä tavalliseksi sotamieheksi, käski hänet tylysti pois. "Mene tiehesi," sanoi vaimo, "kerjäläiskuninkaasi luo, joka hevosillaan ja sotamiehillään imee koko maan köyhäksi. Jos et mene tiehesi, kaadan sangon vettä päällesi." Rudolf kuitenkin seisoi lämpenevän uunin edessä. Leipurinvaimo ensin haukkui häntä ja kun Rudolf levollisesti tätä kuunteli, tämä viimein todellakin kaatoi täyden sangollisen vettä hänen päällensä. Kylmästä väristen Rudolf palasi leiriin, vaihtoi vaatteita ja lämmitteli.
Päivällistä syödessään hän otti pullon viiniä ja vadillisen parasta ruokaa, käski hovipalvelijan viemään ne leipurinvaimolle ja kertomaan terveisiä vanhalta sotamieheltä. Vaimo, saatuaan kuulla, kenet oli kastellut, pelästyi ja juoksi heti leiriin sekä heittäytyi maahan keisarin jalkain juureen, joka vielä istui pöydässä. Rudolf kuitenkin käski hänen nousta ylös ja kaikkien läsnäolevien herrojen kuullen kertoa, mitä oli sanonut; ja jos vaimo yritti jättää pois jonkun liian mehevän haukkumasanan, muistutti keisari sen hänelle kaikkien herrain suureksi huviksi.
Avioliitot ja lapset

Rudolf avioitui vuonna 1245/1251 Gertrude  Anna von Zollern-Hohenberg-Haigerlochin (n. 1225–1281) kanssa, joka oli Hohenbergin kreivi Burkhard V:n (k. 1253) ja Tübingenin paladiinikreivi Rudolf I:n tyttären Matildan (Mechtild) tytär.
Rudolfille ja kuningatar Anna von Habsburgille (Gertrude) syntyi yksitoista lasta: Tyttäriensä avioliittojen kautta Rudolf onnistui sitomaan kaikki vaaliruhtinaat vävyikseen.
Mathilde (n. 1253 – 23. joulukuuta 1304), avioitui vuonna 1273 Aachenissa Reinin paladiinikreivin ja Ylä-Baijerin herttua Ludvig II:n kanssa, heidän poikiaan olivat Baijerin herttua Rudolf I ja keisari Ludvig IV
Albrekt I (saks. Albrecht I); (heinäkuu 1255 – 1. toukokuuta 1308), Itävallan ja Steiermarkin herttua, avioitui Elisabeth Tirolilaisen kanssa ja heille syntyi 12 lasta, josta Albrekt II seurasi isäänsä herttuana
Katharina (1256 – 4. huhtikuuta 1282), avioitui tammikuussa 1279 Wienissä Baijerin herttua Otto III:n (1261–1312) kanssa, josta tuli myös Unkarin kuningas Otto; heille syntyvät 1280 kaksospojat, jotka kuolivat alle vuoden ikäisinä
Agnes [Gertrude] (n. 1257 – 11. lokakuuta 1322), avioitui vuonna 1273 Saksin herttua Albrecht II:n kanssa, heidän poikansa oli Saksi-Wittenbergin herttua Rudolf I
Hedwig (n. 1259 – 26. tammikuuta 1285/27. lokakuuta 1286), avioitui vuonna 1279 Wienissä Brandenburg-Salzwedelin rajakreivi Otto VI:n kanssa, ei jälkeläisiä
Klementia (n. 1262 – 7. helmikuuta 1293 jälkeen), avioitui vuonna 1281 Wienissä Anjou-sukuisen Napolin kruununprinssi Kaarle Martelin kanssa, heidän poikansa oli Unkarin kuningas Kaarle I, heidän tyttärensä Klementia Unkarilainen oli Ranskan Ludvig X:n puoliso
Hartmann (1263 – 21. joulukuuta 1281), hukkui 18-vuotiaana Rheinaussa
Rudolf II, Itävallan ja Steiermarkin herttua (1270 – 10. toukokuuta 1290), nimellisesti Svaabian herttua; avioitui Böömin prinsessa Agneksen kanssa, joka oli Ottokar II:n tytär. Heidän ainoa lapsensa oli Johannes Parricida 'Sedänmurhaaja' (n. 1290–1312/13), joka tappoi setänsä Albrekt I:n vuonna 1308
Judit (saks. Guta); (13. maaliskuuta 1271 – 18. kesäkuuta 1297), avioitui 24. tammikuuta 1285 Böömin kuningas Venceslaus II:n (1271–1305) kanssa, heille syntyi 10 lasta, joista Venceslaus III oli Böömin, Puolan ja Unkarin kuningas
Simson (ennen 19. lokakuuta 1275), kuoli lapsena
Karl (14. helmikuuta 1276 – 16. elokuuta 1276), kuoli puolivuotiaana
Toisen kerran Rudolf avioitui vuonna 1284/1289 Isabella Burgundilaisen (1270–1323) kanssa, joka oli Burgundin herttua Hugues IV:n ja tämän toisen puolison Beatrix Navarralaisen, Navarran kuningas Thibaut I:n tyttären, toiseksi vanhin tytär. Tämä avioliitto oli lapseton.
Kuolema

Kun Rudolfin elämä lähestyi loppuaan, hän yritti taivuttaa saksalaisia ruhtinaita valitsemaan poikaansa Albrektin keisariksi. Mutta peläten Albrektin ankaraa luonnetta ja Habsburg-suvun karttuvaa valtaa, he hylkäsivät ehdotuksen. Tyytymättömänä Rudolf poistui Frankfurtista, jossa oli pitänyt kokousta, ja lähti silloin jo sairaana Strassburgiin. Kun hänelle eräänä päivänä ennustettiin, että hänen loppunsa jo oli lähellä, sanotaan keisarin vastanneen: "No hyvä, kiiruhdetaan sitten Speyeriin!" Tuskin saavuttuan Saksan keisarien hautakaupunkiin hän kuoli 73 vuoden ikäisenä heinäkuussa 1291.
Hänet haudattiin Speyerin tuomiokirkkoon.
Asiasta lisää

Rudolf I of Habsburg: From 'poor count' to the King of Romans - The World of Habsburgs
Rudolfin kruunaus Aachenissa, Eduard von Engerth 1846
Rudolf I:n sinetti 1275, RUDOLFUS DEI GRACIA ROMANORUM REX SEMPER AUGUSTUS ("Rudolfus jumalan armosta roomalaisten ikuinen kuningas kunnianarvoisa")
Ottokar II:n vuosina 1253-1271hallitsemat alueet, jotka Böömiä ja Määriä lukuunottamatta palautuivat Saksan kuningaskuntaan
Rudolf I Itävallan herttua, Antoni Boys
Rudolf I:n hautamuistomerkki Speyerin tuomiokirkossa, jonka tilasi Baijerin kuningas Ludvig I, kuvanveistäjä Ludwig Schwanthaler 1843
Vaaitus

Vaaituskoje.
Vaaitus on maaston korkeussuhteiden mittaukseen kehitetty menetelmä, johon käytetään vaaituskojetta ja -lattaa. Vaaituksen suorittaja mittaa vaakasuorin tähtäyksin kahden pisteen välinen korkeuseron pystysuoriin lattoihin, joiden asteikko kasvaa alhaalta ylöspäin. Korkeuseron laskemiseksi mittaaja tekee lattaan yleensä kaksi havaintoa, joista ensimmäinen on taaksehavainto ja toinen eteenhavainto. Taaksehavainto tehdään pisteeseen, jonka todellinen korkeus merenpinnan yläpuolelta on jo tunnettu. Tunnettu piste kertoo kojeen vaakatason korkeuden, ja se voi olla esimerkiksi valtakunnallinen, kunnallinen tai paikalle siirretty korkeuspiste. Eteenhavainto mitataan vastaavasti tuntemattomasta tai ennen mittaamattomasta pisteestä. Perinteisessä vaaituksessa vaaituksen suorittaja laskee lopuksi taaksehavainnon ja eteenhavainnon erotuksen, josta selviää pisteiden korkeuksien erotus.
Vaaitusmenetelmät > Pintavaaitus

Pintavaaituksessa vaaituksen suorittaja ei joudu laskemaan yhtä paljon korkoja käsin. Pintavaaituksessa käytetään erityistä pintavaaituslattaa, jonka asteikko kasvaa ylhäältä alaspäin, siis päinvastaisessa suunnassa kuin perinteisessä vaaituksessa.
Vaaitusmenetelmät > Jonovaaitus

Jonovaaitusta käytetään, kun työskentelyalueen läheisyydessä ei ole valmista pistettä, jonka korkeus on jo tunnettu. Jonovaaituksessa pidemmän matkan päässä työskentelyalueesta etsitään piste, jonka korkeus jo tunnetaan, ja korkeus siirretään lähempänä olevaan pisteeseen. Latta viedään tunnetun korkeuspisteen pälle, ja vaaituskoje asetetaan siten, että vaaituksen suorittaja näkee siitä latan ja mahdollisimman pitkälle kohti aluetta, jonne piste on tarkoitus siirtää. Vaaituskoje mittaa latasta pisteen korkeuden, latta siirretään uuteen paikkaan lähemmäs kohdealuetta, vaaituskoje käännetään ja se mittaa jälleen latasta pisteen korkeuden. Sen jälkeen vaaituskoje siirretään lähemmäs kohdealuetta, mutta latta pysyy paikallaan. Lattaa ja kojetta siis siirretään aluetta kohti vuorotellen ja vähitellen siten, että vaaituskoje mittaa korkeuspisteiden arvot pareittain . Vaaitusjonon viimeisen pisteen on oltava myös tunnettu korkeuspiste. Jono voi sulkeutua esimerkiksi lähtöpisteeseen.
Vaaitusmenetelmät > Tarkkavaaitus

Kun vaaituksen keskivirhe on 0,2...0,5 mm/km, puhutaan tarkkavaaituksesta. Suomessa on tehty vuosikymmenten kuluessa kolme valtakunnallista tarkkavaaitusta. Niiden tarkoituksena oli antaa pohja Suomen korkeusjärjestelmille. Suomen ensimmäinen tarkkavaaitus suoritettiin vuosina 1892 - 1910, toinen vuosina 1935 - 1955 ja kolmas vuosina 1978 - 2004.
Intel Westmere

Italiankielinen kaaviokuva Intel Westmere -suoritinarkkitehtuurista.
Kuva Intel Xeon E7-2850 ytimestä (Westmere-EX)
Intel Westmere (myös Nehalem-C) on Intelin kehittämä suoritinarkkitehtuuri, jonka yhtiö julkaisi 7. tammikuuta 2010. Arkkitehtuuriin perustuvat suorittimet valmistetaan 32 nanometrin tekniikalla, mutta niiden sisäänrakennetut grafiikkaohjaimet valmistetaan vanhemmalla 45 nanometrin prosessilla. Arkkitehtuuri kehitettiin vanhemman Nehalem-arkkitehtuurin seuraajaksi. Westmeren korvasi myöhemmin Sandy Bridge -arkkitehtuuri.
Ominaisuudet

Prosessoreiden ensimmäiset työpöytäversiot tunnettiin Clarkdale-koodinimellä ja ne asentuivat Socket 1156 -suoritinkantaan kuten vanhemmat Nehalem-suorittimet. Suorittimet tukivat Nehalemeille tyypillisiä Turbo Boost - ja HyperThearding -toimintoa. Uutena ominaisuutena Westermere-prosessoreissa oli suorittimen kanssa samaan kotelointiin yhdistetty grafiikkaohjain. Westermere-suorittimissa suoritinydin ja grafiikkaohjain olivat erillisiä piirejä, jotka on yhdistetty saman koteloinnin alle. Grafiikkaohjain on suorittimen kanssa yhteydessä QPI-väylän kautta. Westermeret toivat uutena ominaisuutena myös käskykantauudistuksia, joista kuusi kehitettiin AES-algoritmin nopeuttamiseksi. Seitsemäs käskykantauudistus kohdistettiin kryptauksen nopeuttamiseksi. Westmere-arkkitehtuuriin pohjautuneissa kuusiytimisissä Gulftown-suorittimissa piisiru sisälsi 1,17 miljardia transistoria ja sen pinta-ala oli 240 neliömillimetriä. Westmereen pohjautuneissa kaksiytimisissä Clarkdale-suorittimissa oli 384 miljoonaa transistoria ja niiden pinta-ala oli 81 neliömillimetriä.
Metti Forssell

Metti Forssell (o.s. Lukkarila) (s. 1991 Kokkola)lähde? on suomalainen kauneusvaikuttaja, juontaja, yrittäjä ja entinen malli. Forssell on opiskellut kauppatieteitä ja pitänyt nimeään kantavaa muoti- ja lifestyleblogia vuodesta 2014.
Muodista, sisustuksesta ja arjestaan somettava Forssell palkittiin vuonna 2022 Creator Awardseissa vuoden muoti- ja kauneusvaikuttajaksi. Forssellin yhteistyökumppaneita ovat olleet muun muassa Coco Chanel, YSL, Nivea, Sensai, Balmuir, Dyson ja Lenovo. Vuonna 2021 suomalainen vaateyritys Bypias julkaisi malliston yhdessä Metti Forssellin kanssa. Vuonna 2022 Forssell juonsi yhdessä sisustusarkkitehti Mikko Vesasen kanssa Huvila ja huussi Asuntomessuilla -sarjan Neloselle.
Forssell asuu Helsingissä puolisonsa ex-jalkapalloilija Mikael Forssellin ja heidän kolmen lapsensa kanssa.
Vuonna 2023 Metti ja Mikael aloittivat yhteisen ”Metti ja Miklu” -podcastin Podimossa.
Forssell osallistui lapsuudenystävänsä Hanna Launosen kanssa Amazing Race Suomen toiselle tuotantokaudelle, jonka he voittivat.
Aiheesta muualla

Metti Forssellin verkkosivut
Lavijärvi

| Lavijärvi |
| --- | --- |
 Lavijärvi 1927. Etualalla laitumia ja riukuaitaa. Heinä- tai eloseipäitä, suuleja, järvi ja metsää.
Valtiot:  Suomi 
Maakunnat:  Satakunta
Paikkakunta:  Pori (Lavia)
Koordinaatit:  61°35′14″N, 22°37′05″E
Järvinumero:  36.092.1.004 
Mittaustietoja
Pinnankorkeus:  55,8  m 
Rantaviiva:  6,4 km
Pinta-ala:  0,77 km2 
Tilavuus:  0,00456 km³
Suurin syvyys:  18,8 m
 fiLavijärvi 
Lavijärvi on järvi Porin kaupungissa, entisen Lavian kunnan alueella. Järvi on muodoltaan pitkä ja kapea, sen pinta-ala on 77 hehtaaria, ja rantaviivaa sillä on 6,4 kilometriä. Lavijärvi kuuluu Karvianjoen vesistöalueeseen ja järven vedet laskevat Lavian keskustaajaman läpi toisella puolella olevaan Karhijärveen. Lavijärven itäosaan laskevat Suodenniemen Suodenjärven vedet Palojärven ja Miekkajärven kautta. Nämä neljä järveä muodostavat jylhän ja kapean Karhijärveen laskevan järvireitin.
Lavijärveen laskee sen pohjoisrannalla pieni vesiputous, Velhonvittu. Putous ryöppyää alas Velhonvuoren kalliolta, ja sillä on putouskorkeutta viisi metriä. Putouksen vesimäärä on pieni, joten kuivimpina aikoina siinä ei ole virtaavaa vettä. Velhonvittu on perustettu yksityiseksi luonnonsuojelualueeksi ja se on tunnettu paikallinen nähtävyys.
Lavijärvi on tunnettu myös suomalaisista eurokolikoista. Yhden euron kolikon kansallisella puolella on kuvattuna lavialaiset järvet Karhijärvi ja Lavijärvi, joiden yli lentää kaksi laulujoutsenta.
Fortnight (kappale)

| ”Fortnight” Taylor Swift (ft>  Post Malone) |
| --- | --- | --- |

Singlen tiedot
 Albumilta: The Tortured Poets Department
 Studio : Electric Lady ja Hutchinson Sound   (New York)   Conway Recording ja Electric Feel   (Los Angeles)
 Julkaistu: 19. huhtikuuta 2024
 Formaatti: cd, lataus, suoratoisto
 Tekijä(t): Taylor Swift   Jack Antonoff   Austin Post
 Tuottaja(t): Swift   Antonoff   Louis Bell (laulutuottaja)
 Tyylilaji: elektropop
 Kesto: 03.48
 Levy-yhtiö: Republic Records
Listasijoitukset
  1.    1.    17.
Taylor Swiftin muut singlet
| ”Is It Over Now?” 2023 | ”Fortnight” 2024 | ”I Can Do It with a Broken Heart” 2024 |
Fortnight on yhdysvaltalaisen laulaja-lauluntekijä Taylor Swiftin kappale, jolla vierailee yhdysvaltalainen laulaja Post Malone. Kappale julkaistiin albumilla The Tortured Poets Department 19. huhtikuuta 2024 ja on albumin ensimmäinen single. Single julkaistiin samaan aikaan albumin kanssa. Kappaleen ovat säveltäneet Swift, Malone (lauluntekijänä nimellä Austin Post) ja Jack Antonoff. Swift ja Antonoff ovat tuottaneet kappaleen Louis Bellin kanssa.
”Fortnight” nousi Yhdysvalloissa ensimmäisellä viikolla singlelistan sijalle 1. Swift piti samaan aikaan hallussaan listan kärkisijoja 1–14. Kappale oli listaykkösenä myös muun muassa Britanniassa. Suomessa kappale oli listasijalla 17.
Kappaleelle kuvattiin musiikkivideo. Kappaleesta julkaistiin lisäksi tuottaja BLOND:ISHin tekemä remix-versio, Cultsin tekemä toinen remix sekä akustinen versio. ”Fortnight” on ollut osa Swiftin The Eras Tour -kiertueen säännöllistä ohjelmia toukokuusta 2024 asti.
Tyyli ja sanoitukset

”Fortnight” on tyyliltään electropop- ja synthpop-musiikkia. Kappale kertoo sydänsurusta ja sisältää fiktiivisiä piirteitä. Swift kertoo kuvitelleensa kappaleen tarinan tapahtuvan amerikkalaisessa kaupungissa, jossa elämän pitäisi olla ”amerikkalaista unelmaa”, mutta päähenkilön kohdalla siitä ei ole tullut mitään. Päähenkilö ei ole päätynyt yhteen rakastamansa ihmisen kanssa. Kappaleen päähenkilö on onnettomassa avioliitossa ja asuu entisen kumppaninsa naapurina.
Musiikkivideo

Kappaleelle kuvattiin musiikkivideo. Swift ohjasi musiikkivideon itse ja kuvaajana toimi Rodrigo Prieto. Videolla esiintyvät Swiftin ja Malonen lisäksi näyttelijät Ethan Hawke ja Josh Charles.
Singlen kappaleet

| Fortnight (CD-single) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Fortnight (ft. Post Malone) | Taylor Swift, Jack Antonoff, Austin Post | Swift, Antonoff, Louis Bell | 3.49 |  |  |  |  |  |
| Fortnight (ft>  Post Malone) [BLOND:ISH Remix] (suoratoisto, lataus) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Fortnight – BLOND:ISH Remix | Swift, Antonoff, Post | Swift, Antonoff, Bell, BLOND:ISH | 3.36 |  |  |  |  |  |
| 2. | Fortnight | Swift, Antonoff, Post |  | 3.48 |  |  |  |  |  |
| Fortnight (Acoustic Version) (suoratoisto, lataus) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Fortnight – Acoustic Version | Swift, Antonoff, Post | Swift, Antonoff, Bell | 3.48 |  |  |  |  |  |
| 2. | Fortnight – Cults Remix | Swift, Antonoff, Post | Swift, Antonoff, Bell, Cults | 3.14 |  |  |  |  |  |
| 3. | Fortnight | Swift, Antonoff, Post |  | 3.48 |  |  |  |  |  |
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 8
 Argentiina (Billboard, Argentina Hot 100): 22
 Australia (ARIA Charts): 1
 Belgia(Ultratop Flanders): 4
 Belgia(Ultratop Wallonia): 22
 Brasilia (Billboard): 12
 Espanja (PROMUSICAE): 16
 Etelä-Afrikka (RISA): 4
 Etelä-Korea (Circle Chart): 116
 Filippiinit (Billboard PH Hot 100): 1
 Hongkong (Billboard): 1
 Indonesia (Billboard): 5
 Intia (IMI, ulkomaiset singlet): 1
 Irlanti (IRMA): 2
 Iso-Britannia (Britannian singlelista): 1
 Islanti (Plötutíðindi): 5
 Italia (FIMI): 22
 Itävalta (Ö3 Austria Top 40): 2
 Japani (Billboard Japan Hot 100): 37
 Kanada (Canadian Hot 100): 1
 Kreikka (ulkomaiset singlet): 3
 Kroatia (Billboard): 6
 Kroatia (HRT, radiosoitto): 11
 Latvia (LAIPA): 4
 Libanon (Top 20): 9
 Liettua (AGATA): 4
 Malesia (Billboard): 1
 Norja (VG-lista): 4
 Panama (ulkomaiset singlet): 49
 Portugali (AFP, 2023): 2
 Ranska (SNEP): 19
 Ruotsi (Sverigetopplistan): 4
 Saksa (Gfk, Offizielle Top 100): 7
 Saudi-Arabia (MENA Chart, IFPI): 3
 Singapore (RIAS, Top Digital): 1
 Slovakia (Singles Digitál Top 100): 8
 Suomi (Suomen virallinen lista): 17
 Sveitsi (Hitparade): 3
 Taiwan (Billboard): 2
 Tanska (Hitlisten): 2
 Tsekki (Singles Top 100): 8
 Unkari (Mahasz): 24
 Uusi-Seelanti (Recorded Music NZ): 1
 Vietnam (Billboard): 6
 Viro (radiosoitto): 20
 Yhdistyneet arabiemiraatit (MENA Chart, IFPI): 1
 Yhdysvallat (Billboard Hot 100): 1
Billboard Global 200: 1
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 2x platinaa | Australian Recording Industry Association |
|  Belgia | kultaa | Belgian Entertainment Association |
|  Iso-Britannia | platinaa | British Phonographic Industry |
|  Italia | kultaa | Federazione Industria Musicale Italiana |
|  Portugali | platinaa | Associação Fonográfica Portuguesa |
|  Puola | kultaa | Związek Producentów Audio Video |
|  Ranska | kultaa | Syndicat National de l’Édition Phonographique |
|  Tanska | kultaa | IFPI Danmark |
|  Uusi-Seelanti | platinaa | Recorded Music NZ |
Aiheesta muualla

Fortnight-musiikkivideo
Fortnight-lyriikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Metyylipunainen

| Metyylipunainen |
| --- | --- |


Tunnisteet
IUPAC-nimi:  2-(4-dimetyyliaminofenyyli)diatsenyylibentsoehappo
CAS-numero:  493-52-7
PubChem CID:  10303
SMILES:  CN(C)C1=CC=C(C=C1)N=NC2=CC=CC=C2C(=O)O
Ominaisuudet
Molekyylikaava:  C15H15N3O2
Moolimassa:  269,3 g/mol
Sulamispiste:  179–182 °C 
Liukoisuus veteen:  3,670 mg/l (25 °C) 
Metyylipunainen (C15H15N3O2) on atsoväri, jota käytetään pH-indikaattorina. Etanolivesiliuoksessa aine muuttaa väriään punaisesta keltaiseksi pH-alueella 4,8–6,0. Metyylipunaista myydään sen neutraalin muodon lisäksi kloridi- tai natriumsuolana.
Metyylipunaista syntetisoidaan antraniilihaposta, typpihapokkeesta, suolahaposta sekä N,N-dimetyylianiliinista. Elimistössä metyylipunainen hajoaa antraniilihapoksi ja N,N-dimetyyli-p-fenyleenidiamiiniksi. N,N-dimetyyli-p-fenyleenidiamiinin ja itse metyylipunaisen on todettu olevan mutageenisiä.
Aiheesta muualla

Kuvia tai muita tiedostoja aiheesta Metyylipunainen Wikimedia Commonsissa
Metyylipunaisen käyttöturvallisuustiedote, Sigma Aldrich (Merck), viitattu 31.5.2018.
Paraoranssi

| Paraoranssi |
| --- | --- |

Tunnisteet
IUPAC-nimi:  Dinatrium 6-okso-5-5[(4-sulfanaattofenyyli)hydratsiiniylideeni] naftaleeni-2-sulfonaatti
CAS-numero:  2783-94-00
PubChem CID:  17730
SMILES:  C1=CC(=CC=C1NN=C2C3=C(C=CC2=O)C=C(C=C3)S(=O)(=O)[O-])S(=O)(=O)[O-].[Na+] .[Na+]
Ominaisuudet
Molekyylikaava:  C16H10N2Na2O7S2
Moolimassa:  452,38 g/mol
Sulamispiste:  300 °C
Liukoisuus veteen:  1,9·105
Paraoranssi on oranssinpunainen monoatsoväri, jonka E-koodi on E 110, kemiallinen kaava C16H10Na2O7S2N2, moolimassa 452,37 g/mol ja CAS-numero 2783-94-0. Sitä käytetään mm. elintarvike- ja lääkevärinä. Paraoranssia saa käyttää mm. juomiin, jälkiruokiin, jäätelöön, hilloihin, makeisiin ja kahvileipiin. Paraoranssin ADI-arvo eli päivittäinen hyväksyttävä ylin saanti on 2,5 mg/kg/vrk. EU:ssa elintarvikekäytössä vaaditaan pakkausmerkintä "voi vaikuttaa haitallisesti lasten aktiivisuustasoon ja heikentää tarkkaavaisuutta”.
Tämän lisäksi sitä käytetään myös hiustenpesuaineiden, vaahtokylpyaineiden, suihkugeelien, suuvesien, alkoholipohjaisten hajusteiden, ehostusaineiden (mm. puuterin ja huulipunan), astianpesuaineiden ja puhdistusaineiden värjäykseen.
Aiheesta muualla

Kuvia tai muita tiedostoja aiheesta Paraoranssi Wikimedia Commonsissa
Coloria.net: Paraoranssi
National Toxicology Program: CAS Registry Number: 2783-94-0 (englanniksi)
ChemBlink: Food Yellow 3 (englanniksi)